|  |
| --- |
| REPUBLIKA HRVATSKA  ŽUPANIJSKI SUD U OSIJEKU  Komisija za provedbu javnog natječaja |

Broj: 7-Su-466/2024-3.

Osijek, 21. listopada 2024.

**OBAVIJEST I UPUTA KANDIDATIMA**

**O PROVEDBI POSTUPKA TESTIRANJA PO JAVNOM NATJEČAJU**

Testiranje povodom javnog natječaja u postupku prijma službenika u državnu službu na neodređeno vrijeme na radno mjesto upisničar u tijelima sudbene vlasti u Županijskom sudu u Osijeku, 1 izvršitelj, sastoji se od:

- pismene provjere znanja (10 pitanja)

- razgovora (intervjua).

Pravni izvori za pismenu provjeru znanja su:

Sudski poslovnik ("Narodne novine", broj 37/14, 49/14, 8/15, 35/15, 82/15, 123/15, 45/16, 29/17, 33/17, 34/17, 57/17, 101/18, 119/18. i 81/19, 128/19, 39/20, 47/20, 138/20, 147/20, 70/21, 99/21, 145/21, 23/22, 12/23, 122/23. i 55/24).

Kandidati su dužni predočiti osobnu iskaznicu i sami snose troškove dolaska na testiranje.

Ukoliko kandidat ne pristupi testiranju smatra se da je isti povukao prijavu na oglas i više se ne smatra kandidatom.

OPIS POSLOVA I PODACI O PLAĆI

Upisničar u tijelima sudbene vlasti:

* obavlja sve poslove vođenja upisnika ručno i u elektronskom obliku
* razvrstava i ulaže podneske, povratnice i dostavnice za predmete iz upisnika koje vodi
* obavlja prijem stranaka koje traže podatke iz upisnika koje vodi
* obavlja i druge poslove koje odredi upravitelj zajedničke sudske pisarnice, voditelj posebne pisarnice, ravnatelj sudske uprave odnosno predsjednik suda.

Plaću radnog mjesta upisničar u tijelima sudbene vlasti čini umnožak koeficijenta složenosti poslova radnog mjesta 1,42 i osnovice za izračun plaće 947,18 € uvećan za 0,5% za svaku navršenu godinu radnog staža.

Komisija za provedbu javnog natječaja